CELEX: 32017R1961
Language: fi
Date: 2017-08-02 00:00:00
Title: Komission delegoitu asetus (EU) 2017/1961, annettu 2 päivänä elokuuta 2017, asetuksen (EY) N:o 606/2009 muuttamisesta tiettyjen viininvalmistusmenetelmien osalta

28.10.2017   
            
            
               FI
            
            
               Euroopan unionin virallinen lehti
            
            
               L 279/25
            
         KOMISSION DELEGOITU ASETUS (EU) 2017/1961,
   annettu 2 päivänä elokuuta 2017,
   asetuksen (EY) N:o 606/2009 muuttamisesta tiettyjen viininvalmistusmenetelmien osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 (1) kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 ja erityisesti sen 75 artiklan 2 kohdan ja 3 kohdan g alakohdan,
   sekä katsoo seuraavaa:
   
               (1)
            
            
               Sallitut viininvalmistusmenetelmät esitetään komission asetuksen (EY) N:o 606/2009 (2) 3 artiklan mukaisesti kyseisen asetuksen liitteessä I A. Kansainvälinen viinijärjestö (OIV) on hyväksynyt 12 uutta viininvalmistusmenetelmää, jotka on sisällytetty 7 päivänä lokakuuta 2016 hyväksyttyyn neuvoston päätökseen; näistä viininvalmistusmenetelmistä kaksi on uutta ja ne koskevat zeoliittia Y-faujasiitti sisältävien suodatinlevyjen käyttöä haloanisolien adsorboimiseksi ja kaliumpolyaspartaattikäsittelyä viinikiven stabiloimiseksi viinissä. Teknisen kehityksen huomioon ottamiseksi ja jotta unionin tuottajilla olisi samat mahdollisuudet kuin kolmansien maiden tuottajilla, kyseiset uudet viininvalmistusmenetelmät olisi sallittava unionissa OIV:n määrittelemien käyttöedellytysten perusteella.
            
         
               (2)
            
            
               Asetuksen (EU) N:o 1308/2013 80 artiklan 3 kohdan b alakohdan mukaisesti komission on viininvalmistusmenetelmiä salliessaan otettava huomioon ihmisten terveyden suojeleminen. Elintarvikelisäaineiden käytön on oltava Euroopan parlamentin ja neuvoston asetuksen (EY) N:o 1333/2008 (3) mukaista. Kaliumpolyaspartaattia ei sisällytetty unionissa elintarvikkeissa käytettäväksi hyväksyttyjen elintarvikelisäaineiden luetteloon, joka vahvistetaan asetuksen (EY) N:o 1333/2008 liitteessä II. Asetuksen (EY) N:o 1333/2008 liitettä II on kuitenkin hiljattain muutettu komission asetuksella (EU) 2017/1399 (4) kaliumpolyaspartaatin sisällyttämiseksi kyseiseen unionin elintarvikelisäaineiden luetteloon. Sen vuoksi viinin käsittely kaliumpolyaspartaatilla voidaan nyt sallia unionissa.
            
         
               (3)
            
            
               Sen vuoksi asetusta (EY) N:o 606/2009 olisi muutettava,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 606/2009 liite I A tämän asetuksen liitteen mukaisesti.
   2 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 2 päivänä elokuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 347, 20.12.2013, s. 671.
   
      (2)  Komission asetus (EY) N:o 606/2009, annettu 10 päivänä heinäkuuta 2009, neuvoston asetuksen (EY) N:o 479/2008 yksityiskohtaisista soveltamissäännöistä rypäletuoteluokkien sekä viininvalmistusmenetelmien ja niiden rajoitusten osalta (EUVL L 193, 24.7.2009, s. 1).
   
      (3)  Euroopan parlamentin ja neuvoston asetus (EY) N:o 1333/2008, annettu 16 päivänä joulukuuta 2008, elintarvikelisäaineista (EUVL L 354, 31.12.2008, s. 16).
   
      (4)  Komission asetus (EU) 2017/1399, annettu 28 päivänä heinäkuuta 2017, Euroopan parlamentin ja neuvoston asetuksen (EY) N:o 1333/2008 liitteen II ja komission asetuksen (EU) N:o 231/2012 liitteen muuttamisesta kaliumpolyaspartaatin osalta (EUVL L 199, 29.7.2017, s. 8).
   
      LIITE
      Muutetaan asetuksen (EY) N:o 606/2009 liite I A seuraavasti:
      
                  (1)
               
               
                  Lisätään taulukkoon rivit 57 ja 58 seuraavasti:
                  
                              1
                           
                           
                              2
                           
                           
                              3
                           
                        
                              Menetelmä
                           
                           
                              Käyttöedellytykset
                           
                           
                              Käyttörajoitukset
                           
                        
                              ”57
                           
                           
                              Zeoliittia Y-faujasiitti sisältävien suodatinlevyjen käyttö haloanisolien adsorboimiseksi
                           
                           
                              Lisäyksessä 23 esitetyin edellytyksin
                           
                           
                               
                           
                        
                              58
                           
                           
                              Käsittely kaliumpolyaspartaatilla viinikiven stabiloimiseksi viinissä
                           
                           
                              Lisäyksessä 24 esitetyin edellytyksin
                           
                           
                              Käyttöraja 10 g/hl”
                           
                        
            
                  (2)
               
               
                  Lisätään lisäys 23 ja lisäys 24 seuraavasti:”
                     Lisäys 23
                     
                        Zeoliittia Y-faujasiitti sisältävien suodatinlevyjen käyttöä koskevat vaatimukset
                     
                     Zeoliittia Y-faujasiitti sisältäviä suodatinlevyjä käytetään viinien makua pilaavien haloanisolien pitoisuuksien vähentämiseksi aistihavaintokynnyksen alapuolelle.
                     
                        Edellytykset:
                     
                     
                                 a)
                              
                              
                                 Käsittely on tehtävä kirkastetuille viineille.
                              
                           
                                 b)
                              
                              
                                 Suodatinlevyt on puhdistettava ja desinfioitava ennen suodatusta.
                              
                           
                                 c)
                              
                              
                                 Zeoliitin Y-faujasiitti käytön on oltava viininvalmistussäännöstön (Codex œnologique international) mukaista.
                              
                           
                  
                     Lisäys 24
                     
                        Vaatimukset, jotka koskevat käsittelyä kaliumpolyaspartaatilla viinikiven stabiloimiseksi viinissä
                     
                     Kaliumpolyaspartaatin lisäämisellä viiniin stabiloidaan viinikiveä.
                     
                        Edellytykset:
                     
                     
                                 a)
                              
                              
                                 Viinien stabilisoinnissa käytettävän kaliumpolyaspartaatin optimiannos saa olla enintään 10 g/hl, mitä sovelletaan myös viineihin, joiden epästabiliteetti on tartraattien osalta korkea. Kaliumpolyaspartaatin stabilointikyky ei parane suuremmilla annoksilla, jotka joissakin tapauksissa voisivat myös lisätä viinin sameutta.
                              
                           
                                 b)
                              
                              
                                 Kun kyseessä ovat punaviinit, joiden kolloidinen epävakaus on suuri, suositellaan esikäsittelyä bentoniitilla.
                              
                           
                                 c)
                              
                              
                                 Kaliumpolyaspartaatin käytön on oltava viininvalmistussäännöstön (Codex œnologique international) mukaista.
                              
                           ”